Rikunarita-ORG/Wikinium huggingface dataset:
# Marlange

Kolam renang, inganan ni marlange, sada olahraga di portibion na bahat digioti jolma
**Marlange** (Indonesia: *renang* ; Inggeris: *swimming*) ima sada gerakan marpinda tempat natatur dibagasan ni aek mamangke pat dohot tangan. Molo di olahraga, adong do ragam ni marlange na dilombahon. Na monang di marlomba marlange, ima na parjolo mandapothon tingki nahatop sahat tu garis pinis na. Sistem na monang adong babak penyisihanna, markalompok, sanga pe marsada halak. Panontuan monang ima tingki di babak akhirna.

## Pasilitas dohot peralatan

### Kolam renang

ganjang ni lintasan kolam renang lintasan ima 50 meter, adong muse lintasan na paling pendek holan sahat di 25 meter. Diperaturan ni Federasi Renang Internasional, ungkuran ni kolam renang di parlombaan Olimpiade ganjangna ingkon 50 meter dohot lebarna 25 meter. Bagas ni kolam minimum 1,35 meter, dimulai sian 1,0 meter lintasan parjolo sahat tu 6,0 meter dihitung sian dinding kolam na adong balok *start* na. Bagas minimum di bagian naasingna ima 1,0 meter.

## Nomor marlomba

Parlange Katie Ledecky, sian Amerika, mandapot rekor Olimpiade taon 2016 di Brasil, gaya bebas 400m dohot 800m.
Adong ragam ni marlomba renang, nomor-nomor parlombaan boi dibagi sian jarak, jenis kelamin, dohot opat gaya renang (gaya bebas, gaya kupu-kupu, gaya punggung, dohot gaya dada). Nomor-nomor renang baua dohot borua na dilombahon di Olimpiade, ima:

* Gaya bebas: 50 m, 100 m, 200 m, 400 m, 800 m (putri), 1500 m (putra)
* Gaya kupu-kupu: 100 m, 200 m
* Gaya punggung: 100 m, 200 m
* Gaya dada: 100 m, 200 m
* Gaya ganti perorangan: 200 m, 400 m
* Gaya ganti estafet: 4 x 100 m
* Gaya bebas estafet: 4 x 100 m, 4 x 200 m
* Marathon 10 km.

Federasi Renang Internasional mangangkui rekor dunia baua/borua nomor-nomor renang:

* Gaya bebas: 50 m, 100 m, 200 m, 400 m, 800 m, 1500 m
* Gaya punggung: 50 m, 100 m, 200 m
* Gaya dada: 50 m, 100 m, 200 m
* Gaya kupu-kupu: 50 m, 100 m, 200 m
* Gaya ganti perorangan: 100 m (holan lintasan pendek), 200 m, 400 m
* Gaya ganti estapet: 4×100 m
* Gaya bebas estapet: 4×100 m, 4×200 m.

## Pangkean hoding

Adong do pangkean hoding ni lomba marlange na pakaluar sian Federasi Renang Internasional, tarmasuk merek dohot tipena na dung diauhon. Sude parlange dipaloas mamangke tahuluk renang dohot kassa mata renang. Boi museng mamangke kassa mata *minus* sanga pe *lensa kontak*, molo parlange giot mamangkena, lumobi na marmata minus.

## Pustaha